kardosdrur/scandi-wiki huggingface dataset:
Mogens Guldberg

Mogens Daniel Guldberg (født 2. august 1963, Kalundborg) er en tidligere dansk atlet, som konkurrerede i mellemdistanceløb. Han nåede i sin tid som aktiv at løbe internationalt på flere distancer, samt at sætte et par Danmarksrekorder. Mogens Guldbergs personlige rekorder på 1500m, 2000m, 3000m og engelsk mile ville den dag i dag være europæiske topklassetider. 

Han løb i sin aktive karriere for Kalundborg IF (-1982) og Trongårdens IF 1983-1986, indtil han skiftede til de københavnske atletikklubber, hhv. Sparta (1987-1992) og Københavns IF (1993-1996), hvor han også oplevede den største succes.

Personlige Rekorder 
 800 meter: 1.48.66
 1500 meter: 3.35.03
 1 mile: 3.53.36
 2000 meter: 4.59.56
 3000 meter: 7.43.78
 5000 meter: 13.28.24

Deltagelse ved internationale mesterskaber

Olympiske Lege 
 1988 i Seoul. Nr. 7 i semifinalen i tiden 3.39.86.

EM 
 1994 EM 1500m
 1994 EM-inde 3000m (Diskvalificeret i finalen) 
 1990 EM 1500m Nr. 12
 1988 EM-inde 3000m Nr. 5
 1987 EM-inde 3000m	 Nr. 5 
 1986 EM 1500m Nr. 22

VM 
 1993 VM-inde 3000m Nr. 5 
 1991 VM 1500m Nr. 20 
 1991 VM-inde 3000m Nr. 4 
 1988 VM 12 km cross (Gennemførte ikke) 
 1987 VM 1500m Nr. 24 
 1987 VM-inde 3000m Nr. 8

Danske mesterskaber 
 800 meter: 1986, 1988, 1989 og 1990
 1500 meter: 1984 og 1985
 3000 meter inde: 1986
 5000 meter: 1995
 4 km cross: 1996

Danske rekorder

Udendørs rekorder 
 2000 m 4:59.56 (1987) 
 3000 m 7:43.78 (1989) 
 4x1500 m 15:18.5 (1986)

Indendørs rekorder 
 1500 m inde 3:38.85 (1988)
 1 mile inde 3:59.13 (1991)
 3000 m inde 7:44.76 (1988)

U23-rekorder 
 1 mile 4:01.54 (1983)

Juniorrekorder 
 1500 m 3:45.51 (1982)

Eksterne henvisninger 
 "DAF i tal" 

Mellemdistanceløbere fra Danmark
Danske OL-deltagere i atletik
Atleter fra Kalundborg IF
Atleter fra Københavns IF
Atleter fra Trongårdens IF
Atleter fra Sparta Atletik
Personer fra Kalundborg
Langdistanceløbere fra Danmark
Illnath

Illnath er et dansk black metal-band, der er dannet i 1997 i Kongens Lyngby.
i de tidlige år i bandet hed de Flagellation (1997-2000)
bandet er dannet af tidligere guitarist Jokum Thor Larsen og nuværende guitarist Peter Falk

Her er en liste over de nuværende medlemmer og deres instrumenter:
 Marika Hyldmar (forsanger}
 Peter Falk (guitar, sanger)
 Kenneth Frandsen (el-bas)
 Dennis Stockmarr (trommer)

Tidligere medlemmer:
 Mona Beck
 Bjørn "Narrenschiff" Holter (2001-2011)
 Jokum Thor Larsen (1997-2000)
 Simon Thorsback (2000)
 Rasmus Jakobsen (2002-2003)
 Tobias Jensen (1998-2005)
 Arthur Meinild
 Benjamin Johannesen

Albums 
 Cast Into Fields of Evil Pleasure (2003)
 Second Skin of Harlequin (2006)
 Third act in The Theater of Madness (2011)
 4 Shades Of Me (12. marts, 2013)

Andre udgivelser 
Angelic Voices Calling

Eksterne Links 
 Illnath officiel hjemmeside
 Officiel MySpace side

Metalgrupper fra Danmark
Musikgrupper fra 1997
Gert Kærlin

Gert Wigandt Kærlin (24. juli 1950 i København) er en dansk atlet, mellemdistanceløber, langdistanceløber. Han løb for Østerbro-klubben Københavns IF men i forbindelse med splitringen af KIF i 1973 gik han med i den nystartede AK73, som veteran løb han for Rødovre AC og stiller nu op for Herlev Atletik.

Gert Kærlin vandt allerede i 1969, som 19-årig, sit første DM, da han var på KIF's hold i 3 km cross. Det blev til 29 danske mesterskaber for seniorer og 5 danske rekorder samt deltagelse i OL i 1972, hvor han blev nr. 10 i indledende heat på 5000 meter i 14,39,2.

Gert Kærlin har efter senior-karrieren vundet en del DM for veteraner og sat flere dansk veteran rekorder. Han blev to gange nummer fire til Veteran-EM i 2004 i aldersklassen 50-54 år; på 5000 meter med tiden 16,07,58 og på 10.000 meter med tiden 34,29,70.

Danske mesterskaber

Personlige Rekorder 
 800 meter: 1.52.9 (1973)
 1000 meter: 2,24,4 (1974)
 1500 meter: 3,43,2 (1973)
 1 mile: 4.09.4 (1975)
 2000 meter: 5,18,4 (1975)
 3000 meter: 7,52,4 (1973)
 5000 meter: 13,39,4 (1976)
 10.000 meter: 29,09,8 (1973)
 15 km landevej: 47.21 (1976)
 Maratonløb: 2.26.25 (1974)
 3000 meter forhindringsløb: 9.41.8 (1974)

Danske rekorder 
 3000 meter: 8,01,6 og 8,01,2 (1972) samt 7,52,4 (1973)
 5000 meter: 13,40,0 (1973) og 13,39,4 (1976)

Eksterne henvisninger 
 DAF i tal – Gert Kærlin 
 Statletik-profil
 Gert Kærlin Biography and Olympic Results – Olympics at Sports-Reference.com 
 En blomst sprang ud 1. udgave 2004, 179 sider. Redaktion: Peter Bistrup, Per Kold Larsen og Morten Lasse Møller Opsætning og layout: Dorthe Boye  (PDF )
 Dansk Atletik Forbund – Gert Kærlin – 60 år ung 

Atleter fra Københavns IF
Atleter fra AK73
Atleter fra Herlev Atletik
Mellemdistanceløbere fra Danmark
Danske OL-deltagere i atletik
Personer fra København
Langdistanceløbere fra Danmark
Tom Mason

Thomas Robert "Tom" Mason (29. april 1920 – 1. december 1980) var filmproducer og skuespiller. Tom Mason var oprindeligt kiropraktor, men bidrog som med-producer på to film instrueret af filminstruktøren Ed Woods' Final Curtain (1957) og Night of the Ghouls (1959). Mason medvirkede tillige som skuespiller i Night of the Gouls.

Han er dog bedst kendt som stand-in'en for den da nyligt afdøde Bela Lugosi i Ed Woods inferiøre film Plan 9 From Outer Space. Dr. Mason, der havde en diskutabel fysisk lighed med Lugosi, skjulte sit ansigt bag en kappe i hver eneste af sine scener.

Dr. Mason blev portrætteret af skuespiller Ned Bellamy i filmen Ed Wood fra 1994, der beskrev ham som "the late chiropractor."

Eksterne henvisninger 
 

Skuespillere fra USA
Computerspilsudgiver

En computerspilsudgiver er et selskab som udgiver computerspil, som de enten selv har udviklet, eller som har fået udviklet af en computerspilsproducent.

Som med bogudgivere eller udgivere af DVD-film, er computerspilsudgivere ansvarlige for deres spils fabrikation og markedsføring, herunder markedsundersøgelser og reklame.
 
De finansierer ofte udviklingen af spillet, nogle gange ved at betale en computerspilsproducent (udgiveren kalder dette ekstern producent) og nogle gange ved at betale en intern producent (dvs. at de er ejet af udgiveren) til at stå for udviklingen.
De store computerspilsudgivere distribuerer selv spillene de udgiver, mens de mindre udgivere, betaler distributionsselskaber (eller større computerspilsudgivere) for at distribuere spillene de udgiver.
Andre opgaver udgiveren har indbefatter, at betale for licenser, som spillet kan have benyttet; betale for internationalisering, layout, tryk på omslag, og eventuelt produktionen af indholdet i brugermanualen; og produktionen af det grafiske design på elementer som manualen og omslaget.
Bezirksformand

En bezirksformand (tysk: Bezirksvorsteher) er overhovedet i en større bys bezirk og har altså ikke nær så mange beføjelser som en borgmester. Begrebet findes i Tyskland og Østrig.

Tyskland 
I Tyskland eksisterer titlen kun i Preussen.

Østrig 
I Østrig findes bezirksformænd kun i de to storbyer Wien og Graz. I Wien påfalder retten til at besætte bezirksformandsposten det mest stemmestærke parti. Suppleanten stilles også af det pågældende parti, mens anden suppleant tilfalder det i bezirken næststørste parti.

Tysklands politik
Wien
Klaus Hansen

Klaus Hansen ( født 1966) tidligere dansk langdistanceløber og marathonløber. Løb for Skovbakken og AGF-Atletik.

Personlige Rekorder 
 1500m 3.48.1 (1993)
 5000m 13.57.60 (1993)
 10000m 28.43.54 (1995)
 10km 28.25 (1995)
 1/2 maraton 1.04.00 (1995)
 Maraton 2.14.55 (1996)

Karriere 
Klaus Hansens karriere var bemærkelsværdig, fordi han først begyndte at motionsløbe som 20-årig. Allerede efter et par års systematisk træning slog han imidlertid sit navn fast, da han i 1990 højst overraskende vandt DM på 5000 meter på Århus Stadion. Derefter gik det stadig fremad, selv om han på grund af sin sene debut aldrig nåede de samme træningsmængder som konkurrenterne. Til gengæld besad han basale egenskaber som hurtighed og viljestyrke.

 Deltog i VM på marathon i 1997. Blev placeret som nummer 46.
 Deltog i VM på halvmarathon i 1995 og 1996. Blev begge gange placeret som nummer 34.
 Nordisk Mester i 9 km cross i 1999
 Dansk rekordholder på 10km landevej
 Fik sølv ved Veteran-EM i 2004 i alderklassen 35-39 på 5000meter
Blev fra karrierens begyndelse frem til VM-kvalifikationen i 1996 trænet af Hans-Henrik Christensen, som også stod bag andre af Skovbakkens løbere, der i den periode tilhørte den absolutte danske elite. Heriblandt var Færøernes forhindringsløber, Albert Marni Joensen, der sammen med Klaus Hansen sikrede Skovbakken to danske holdmesterskaber i 12 km cross.
Denne gyldne periode var Skovbakkens sidste, og i dag lever Tom B. Hansen og Jesper Tørrings gamle, hæderkronede klub en hensygnende tilværelse.

Arbejde 
 Arbejder som massør

Eksterne henvisninger 
 Klaus Hansen's mesterskaber 

Langdistanceløbere fra Danmark
Maratonløbere fra Danmark
Svend Bjerre

Svend Bjerre Andersen (født 4. februar 1938, død 17. juni 2003) var en dansk parodist, skuespiller og entertainer, der var kendt blot som Svend Bjerre.

Svend Bjerre huskes især for sine roller i flere hørespil for børn op gennem 1970'erne. Han døde af kræft.

Han var gift med Karin Hersom Madsen, de fik to børn.

Diskografi 

 Svend Bjerre: Parodist, rimsmed, troubadour, sanger, entertainer, aktør, poet, komiker, versemager & stjerne!!! (1977) 
 Lystige viser (1978)

Eksterne henvisninger 
 
 
 

Skuespillere fra Danmark
SK Rapid Wien

SK Rapid Wien er en østrigsk fodboldklub. Klubben blev stiftet i 1899 og holder til i den østrigske hovedstad Wien. Klubbens hovedtræner er Peter Schöttel og foreningen spiller sine hjemmekampe på Gerhard Hanappi Stadion, som har en kapacitet på 17.500 tilskuere.

Rapid Wien er en af de mest succesrige i østrigsk fodbold og har vundet det østrigske mesterskab i Bundesligaen 32 gange. Klubben har også været fast repræsenteret i den bedste østrigske liga med det bedste herrehold siden 1911.

Eksterne henvisninger 

Officiel hjemmeside

Sport i Wien
Fodboldklubber i Østrig
Etableret i 1899
Fanejede fodboldklubber
Lars Bøgh

Lars Bøgh ( født 1964) er en tidligere dansk mellemdistanceløber, der løb for Aarhus 1900. Lars Bøgh er naturvejleder og biolog.

Personlige rekorder 
 800 meter 1 minut 48,19 sekunder
 1000 meter 2 minutter 19,03 sekunder
 1500 meter 3 minutter 37,63 sekunder
 mile 3 minutter 59,37 sekunder
 5000 meter 14 minutter 11,72 sekunder

Resultater 
 
 VM cross 12 km (nr. 160) 1988
 VM Ekiden 5 km (nr. 9) 1992
 EM 1500 meter (nr.16) 1990
  på 1500 meter ved veteran-EM 2004 i aldersgruppen 35-39

Danske rekorder 
 4 x 800 meter 7.33.9 min.(16/8 1986)
 4 x 800 meter 7.27.3 min.(21/8 1986)

Eksterne henvisninger 
 Lars Bøghs mesterskaber 

Mellemdistanceløbere fra Danmark
Atleter fra Aarhus 1900
Lars
Biologer fra Danmark
A Clockwork Orange (film)

A Clockwork Orange (1971) er en science-fiction-film instrueret af Stanley Kubrick og baseret på Anthony Burgess' roman af samme navn.

Da hans planer om at lave storfilmen Napoleon løb ind i problemer, ledte Kubrick efter et filmprojekt, som han kunne lave hurtigt og med et mindre budget. Det blev til A Clockwork Orange, der muligvis er Kubricks mest kontroversielle og berygtede film, som frem til hans død var forbudt i England.

Handling 

Filmen er en mørk og ofte chokerende udforskning af vold i samfundet, og handler om teenageren og hooliganen Alex DeLarge (spillet af Malcolm McDowell), der lystigt myrder, stjæler og voldtager uden den mindste smule dårlig samvittighed. Han bliver fængslet og gennemgår psykiatrisk behandling, der gør ham ude af stand til at udøve voldelige handlinger. Men behandlingen gør ham også totalt hjælpeløs og ude af stand til selv at træffe moralske valg.

Temaer 
Filmens centrale moralske spørgsmål (som i mange af Burgess 'romaner) er definitionen af "godhed", og om det er fornuftigt at bruge aversionsterapi for at stoppe umoralsk opførsel. Efter aversionsterapi opfører Alex sig som et godt medlem af samfundet, men ikke af eget valg.

Hovedpersonens psykologi har også været til debat; Forfatter Paul Duncan sagde om Alex: "Alex er fortælleren, så vi ser alt fra hans synspunkt, inklusive hans mentale billeder. Implikationen er, at alle billeder, både virkelige og forestillede, er en del af Alex's fantasier."

Kilder 
 Nicolas Barbano: Ultrakult: A Clockwork Lexicon (Zoo Magazine nr. 20, 1999)
 Anders Dahl: A Clockwork Orange (Filmmagasinet Ekko nr. 14, 2002)
 Klaus Rifbjerg: Den lækre anarkist (Filmmagasinet Ekko nr. 46, 2009)

Eksterne henvisninger 

 

Amerikanske film fra 1971
Britiske film fra 1971
Film instrueret af Stanley Kubrick
Science fiction-film fra USA
Science fiction-film fra Storbritannien
Værker om fremtiden
Engelsksprogede film
Værker om hjernevask
Albert Gottschalk

Albert Gottschalk (3. juli 1866 i Stege – 13. februar 1906 på Frederiksberg) var en dansk maler. Han var personligt og kunstnerisk knyttet til digterne Johannes Jørgensen, Viggo Stuckenberg og Sophus Claussen.

Gottschalk kom i lære hos Krøyer, som blev en stor inspirationskilde for ham. Derudover fik han et personligt venskab med Johannes Larsen, Peter Hansen og de andre fynske malere, som var skyld i, at Gottschalk blev medlem af kunstnersammenslutningen Den Frie i 1900.
Desuden blev han inspireret af fransk kunst, som han blev introduceret til af Karl Madsen. Han rejste bl.a. til Rom og Paris.
–
Gottschalk var ambitiøs, teknisk dygtig og han arbejdede længe med motiverne i hovedet før udførelsen. Han ledte længe efter motiverne, som han cyklede rundt efter i Danmark og navnlig fandt i omegnen af København. Selve udførelsen af Gottschalks malerier er ofte skitseagtig med et personligt præg, der ikke var velset i samtiden, men senere har bevirket at hans værker bliver opfattet som friskere og mere tidløse end den øvrige kunst fra Gottschalks tid. Gottschalks sene værker peger frem mod det modernistiske ekspressionistiske maleri.

Gottschalks værker er repræsenteret på bl.a.
 
 Statens Museum for Kunst, København
 Den Hirschsprungske Samling, København
 KUNSTEN Museum of Modern Art Aalborg, Aalborg
 Ateneum, Helsinki

Han er begravet på Mosaisk Vestre Begravelsesplads.

Galleri

Litteratur 
 Nørregård-Nielsen, Hans Edvard: Dansk Kunst, Gyldendal, 3.udg. 2.opl. pp. 296-299.

Henvisninger

Eksterne henvisninger 
 

 

Malere fra Danmark
Personer fra Stege
Danskere i 1800-tallet
Landskabsmalere
Jøder fra Danmark
Personer i Dansk Biografisk Leksikon
FK Austria Wien

FK Austria Wien er en østrigsk fodboldklub i Wien. Klubben blev grundlagt d. 12. marts 1911 og spiller sine hjemmekampe på Horr Stadion, som har en kapacitet på 11.800. Klubben spiller til dagligt i  og deres andet hold spiller i .

Klubben har siden 1911 været repræsenteret uafbrudt i Bundesligaen. I sæsonen 2007/08 var klubben også repræsenteret i UEFA Cupen, hvor de dog blev slået ud i gruppespillet efter først at have slået Vålerenga ud i første runde.

30. maj 1941 opstod der uroligheder blandt tilskuerne i Idrætsparken ved Austrias kamp mod et udvalgt dansk hold, der til stor irritation for det tyske udenrigsministerium og i de tyske militærmyndigheder kulminerede i piften ved Austria truppens afsluttende heilen.

Bundesligaplaceringer

Eksterne henvisninger 

 Officiel hjemmeside for FK Austria Wien 
 Austria-Arkiv 

Fodboldklubber i Østrig
Sport i Wien
Etableret i 1911
Svend Erik Kristensen (maratonløber)

Svend Erik Kristensen (født 24. juni 1956) er en dansk laborant og tidligere dansk maratonløber, som løb for Atletica Horsens.

Svend Erik Kristensen vandt Tokyo Marathon 1982 på med tiden 2:12:33, en forbedring af Allan Zachariasens kun et få uger gamle danske rekord. Han løb sin bedste tid 2:11:51 Peking i 1985.

Svend Erik Kristensen er tidligere indehaver af den hurtigste tid i Copenhagen Marathon, da han i 1987 vandt løbet i tiden 2:14:16. Han vandt også løbet året inden. Svend Erik Kristensens rekord stod frem til 2017 hvor Kenyanske Julius Ndirtu Karinga løb i tiden 2:12:11.

Personlige rekorder 
 800 meter: 1.52.4
 1500 meter: 3.49.9
 5000 meter: 14.18.8
 10000 meter: 29.11.43
 Halvmaraton: 1.04.23
 Maraton: 2.11.51, Peking, 1985

Resultater 
 VM i atletik 1983 i maraton: nummer 17 med tiden 2.13.34

Eksterne henvisninger 
 Svend Erik Kristensens mesterskaber 

Maratonløbere fra Danmark
Atleter fra Atletica Horsens
Keld Johnsen

Keld Johnsen (født 1950) er en dansk læge, dobbelt verdensmester i orienteringsløb og tidligere langdistanceløber. Han vandt Eremitageløbet to gange.

Personlige rekorder 
 3000 m: 7.58,89
 5000 m: 13.46,24
 10000 m: 28.35,66
 Maraton: 2.14,32

Resultater 
Keld Johnsen deltog i 1982 i EM på 10.000 m og blev nr. 18 med tiden 29.08,32.

Referencer

Eksterne henvisninger 
 Keld Johnsens mesterskaber 

Langdistanceløbere fra Danmark
Orienteringsløbere fra Danmark
Broen til Terabithia (roman)

Broen til Terabithia er en børnebog fra 1977 skrevet af Katherine Paterson. Bogen handler om to ensomme børn, der skaber deres eget fantasiunivers kaldet Terabithia.

Historien starter med at Jess, kommer i skole og finder ud af at der starter en ny pige i klassen, Leslie. Det viser så at hun også er nabo til ham og de bliver gode venner.

Filmatisering
Bogen er blevet filmatiseret to gange senest 2007 med Josh Hutcherson i hovedrollen.

Børnebøger
Rigas tekniske universitet

Rigas tekniske universitet (, forkortet RTU) ligger i Riga, Letland og blev stiftet i 1862, som Rigas Polyteksniske institut, mens Letland var en del af det russiske tsardømme. Wilhelm Ostwald, nobelprisvinder i kemi, var ved fakultetet ved skolen i 1881-1887.

Det polytekniske institut blev i 1919 nedlagt, mens aktiviteterne blev videreført som Letlands universitet. I 1958 blev det polyteksniske institut genskabt ved af udskille ingeniørdelene fra universitetet. Instituttet blev i 1990 omdøbt til dets nuværende navn.

Fodnoter

Eksterne links 
 Officielle hjemmeside   

Tekniske universiteter
Tekniske universitet
John Skovbjerg

John Skovbjerg (født i 1956) er en tidligere dansk langdistanceløber og maratonløber, som løb for Randers Freja, AGF og Skive AM. Han var også orienteringsløber i OK Pan.

Skovbjerg er den første og hidtil eneste danske vinder af Berlin Marathon, som han vandt i 1984 i tiden 2:13.35, en tid, som på dette tidspunkt var uofficiel løbsrekord.

Skovbjerg er uddannet jurist fra Aarhus Universitet 1984. Han var koncerndirektør i AGF-fodbold fra 1998-1999 og er siden medio 2008 direktør i byggeselskabet Olav de Linde.

Skovbjerg er medlem af Danmarks Idræts-Forbund's appeludvalg.

Danske mesterskaber 
  1989 Orientering stafet
  1987 10.000 meter 29:34.76
  1983 Maraton 2:22.57
  1982 Orientering stafet

DMU 17-18 årige 
  5000 meter 15:20.6

Internationelle resultater 
 Vinder af Berlin Marathon 1984
 Blev nummer 37 i 1983 til VM i maraton med tiden 2:19.44.
 Blev nummer 136 i 1982 til VM i 12km cross

Personlige rekorder 
 10 km: 29:34.76 (1987)
 Halvmaraton: 1:05.29 (1987)
 Maraton: 2:13.35 (1984)

Eksterne henvisninger 
 DAF i tal – John Skovbjerg 
 

Maratonløbere fra Danmark
Atleter fra Randers Freja
Atleter fra AGF
Atleter fra Skive AM
Orienteringsløbere fra Danmark
Oliefelt

Et oliefelt er et område (eller reservoir) i undergrunden, som indeholder olie. For at få fat i olien, må man foretage boringer, og derefter må olien pumpes op af reservoiret. Da et oliefelt kan have stor udstrækning, vil det ofte være nødvendigt at lave mange boringer for at få olien op. I mange tilfælde vil der også findes naturgas i forbindelse med oliefelterne.

Der findes mere end 40.000 oliefelter i verden, både på land og til havs. Det største oliefelt er Ghawarfeltet i Saudi Arabien og Burganfeltet i Kuwait, som hver indeholder omkring 60 milliarder tønder (a 153 liter) olie. De fleste oliefelter er imidlertid meget mindre.

I moderne tid har påviste reserver af olie haft betydning i flere geopolitiske konflikter.

Se også 
 Naturgasfelt

Olieudvinding
First Vienna FC

First Vienna FC er en østrigsk fodboldklub i Wien, Østrig. Klubben blev grundlagt d. 22. august 1894 og er den ældste østrigske fodboldklub normalt kendt under det engelske navn Vienna.

I løbet af klubbens storhedstid var de repræsenteret i den østrigske Bundesliga og vandt da også 6 mesterskaber senest i 1955. I dag spiller deres førstehold dog kun i den tredje bedste række, Regionalligaen.

Eksterne henvisninger 
 Officiel hjemmeside 

Sport i Wien
Fodboldklubber i Østrig
Etableret i 1894
Jan Ikov

Jan Brask Ikov (født i 1964) er en tidligere dansk langdistanceløber, som stillede op for Københavner klubberne Frederiksberg IF og Sparta Atletik.

Personlige rekorder 
 5000 m: 13.57,58
 10.000 m: 28.54,18
 Halvmaraton: 1.02,02
 Maraton: 2.14,06

Resultater 
 Jan Ikov blev nr. 10 i 1993 ved VM i halvmaraton med tiden 1.02,02.

Eksterne henvisninger 
 Jan Ikovs mesterskaber 

Langdistanceløbere fra Danmark
Atleter fra Sparta Atletik
Atleter fra Frederiksberg IF
Reservoir

Et reservoir er et sted hvor store mængder af noget (oftest flydende) er opbevaret. Ofte refererer et reservoir til en kunstig sø brugt til at opbevare vand. Et grundvandsreservoir er en stor underjordisk beholdning af grundvand.

I fysik betegner et partikelreservoir en stor beholdning af partikler, som ikke vil ændre egenskaber, hvis få partikler fjernes eller tilføres. På samme måde betegner et varmereservoir et stort system, der ikke vil ændre temperatur ved tilførsel eller fjernelse af relativt små mængder varmeenergi.

Se også 
 Oliefelt
Universitetet i Bergen

Universitetet i Bergen (lat.: Universitas Bergensis) er et universitet i Bergen, Norge. Universitetet i Bergen er Norges næstældste universitet og er en del af U5-gruppen af Norges ældste og højest rangerede universiteter.

Universitetet blev grundlagt i 1946, men allerede fra 1825 fandt der akademisk forskning og undervisning sted på Bergen Museum og universitetet har flere ældre forgængere, bl.a. Institut for Geofysik (1917). Siden starten har universitetet været førende i Norge inden for flere videnskabelige discipliner såsom oceanografi og klimaforskning, og i efterkrigstiden var universitetet også centralt i udviklingen af samfundsvidenskabelig forskning. Universitetet har klima/energi, havforskning og globale samfundsmæssige udfordringer som prioriterede områder. Universitetet har i dag over 18.000 studerende og 4.000 ansatte (2020).

Fakulteter 
Universitetet består af følgende fakulteter, der under sig har i alt ca. 90 centre og institutter.

 Det Juridiske Fakultet
 Det Medicinske Fakultet
 Det Humanistiske Fakultet
 Det Matematisk-Naturvidenskabelige Fakultet
 Det Samfundsvidenskabelige Fakultet
 Det Psykologiske Fakultet
 Det Tandlægevidenskabelige Fakultet

Ranglisteplaceringer 
Ifølge THE World University Rankings var UiB med en 135. plads i 2010 det bedste norske blandt verdens 200 bedste universiteter. UiB er rangeret som nummer 43 i Europa i Times Higher Education World University Rankings for 2010. I QS World University Rankings for 2010 kom UiB på 133. plads. I 2011 blev universitetet vurderet af Undervisningsministeriet som det bedste i Norge.

Referencer

Eksterne henvisninger 

 Universitetet i Bergens hjemmeside 

 
Etableret i 1946
Second Skin of Harlequin

Second Skin of Harlequin er det tredje studiealbum fra det danske Melodic Black Metal-band Illnath udgivet i marts 2006.

Numre 
 "And There Was Light" (Og der var lys)
 "Virgin Soil" (Jomfru Jord/Muld)
 "Pieta" (Italiensk for "medlidenhed", kunst, der fremstiller Jomfru Maria, der holder den døde Jesus i skødet.)
 "Sought by the Fallen One" (Søgt af Den Faldne)
 "She, the Plague" (Hun, Pesten/Plagen)
 "Feathers Shall Fall" (Fjer skal falde)
 "Clockwork Of Time" (Tidens Urværk)
 "The Book of Sand" (Bogen af Sand)

Album fra 2006
Torben Juul Nielsen

Torben Juul Nielsen (født den 27 november 1967) er en dansk skolelærer og tidligere maratonløber, som stiller op for Viking Rønne.

Torben Juul Nielsen var også sponsoreret af ,New Balance i en længere periode.

Personlige rekorder 
 10 km: 29.52 (i 2002)
 Halvmaraton: 1.05.30 (i 2001)
 Maraton: 2.17.30 (i 2002)

Resultater 
 2001, 2002, 2004, 2006 – Vinder af H.C. Andersen Marathon.
 2002 – Nr. 26 ved EM i maraton i 2002 med tiden 2.23,36.
 2004, 2006 – Vinder af Copenhagen Marathon.
 2007 – Vinder af Viborg City International Marathon med tiden 2:29:24
2016, vinder af Stevns-klint naturløb

Referencer

Eksterne henvisninger 
 Torben Juuls mesterskaber 
 Statletik-profil

Maratonløbere fra Danmark
Atleter fra Viking Rønne
Lærere fra Danmark